CELEX: 31998D0488
Language: el
Date: 1998-04-07 00:00:00
Title: 98/488/ΕΚ: Απόφαση της Επιτροπής της 7ης Απριλίου 1998 για τον καθορισμό των οικολογικών κριτηρίων απονομής του κοινοτικού σήματος σε βελτιωτικά εδάφους

Avis juridique important

|

31998D0488

98/488/ΕΚ: Απόφαση της Επιτροπής της 7ης Απριλίου 1998 για τον καθορισμό των οικολογικών κριτηρίων απονομής του κοινοτικού σήματος σε βελτιωτικά εδάφους  

Επίσημη Εφημερίδα αριθ. L 219 της 07/08/1998 σ. 0039 - 0043

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Απριλίου 1998 για τον καθορισμό των οικολογικών κριτηρίων απονομής του κοινοτικού σήματος σε βελτιωτικά εδάφους (98/488/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 880/92 του Συμβουλίου, της 23ης Μαρτίου 1992, για το κοινοτικό σύστημα απονομής οικολογικού σήματος (1), και ιδίως το άρθρο 5,Εκτιμώντας:ότι στο άρθρο 5 του κανονισμού (ΕΟΚ) αριθ. 880/92, προβλέπεται ότι οι προϋποθέσεις για την απονομή του κοινοτικού οικολογικού σήματος καθορίζονται κατά κατηγορία προϊόντων 7ότι το άρθρο 10 παράγραφος 2 του κανονισμού (ΕΟΚ) αριθ. 880/92 ορίζει ότι οι οικολογικές επιδόσεις του εκάστοτε προϊόντος αξιολογούνται με βάση τα ειδικά κριτήρια που έχουν καθοριστεί για συγκεκριμένες κατηγορίες προϊόντων 7ότι, με την απόφαση 94/923/ΕΚ (2), η Επιτροπή καθόρισε οικολογικά κριτήρια απονομής του κοινοτικού οικολογικού σήματος για τα βελτιωτικά εδάφους, τα οποία, σύμφωνα με το άρθρο 3 της απόφασης αυτής, ισχύουν έως τις 14 Νοεμβρίου 1997 7ότι είναι σκόπιμο να εκδοθεί νέα απόφαση για τον καθορισμό κριτηρίων για τη συγκεκριμένη κατηγορία προϊόντων, τα οποία θα ισχύουν κατά την τριετία μετά τη λήξη της περιόδου ισχύος των προηγούμενων κριτηρίων 7ότι τα κριτήρια που καθορίστηκαν με την απόφαση 94/923/ΕΚ είναι σκόπιμο να αναθεωρηθούν, ώστε να αντικατοπτρίζουν τις εξελίξεις που έχουν σημειωθεί στην αγορά 7ότι τα προϊόντα πρέπει να είναι σύμφωνα προς τις εθνικές νομοθετικές διατάξεις που πληρούν τις κοινοτικές απαιτήσεις σχετικά με την υγεία, την ασφάλεια και την προστασία του περιβάλλοντος, με την επιφύλαξη των κανονιστικών απαιτήσεων της κοινοτικής ή εθνικής νομοθεσίας που έχει εφαρμογή στα διάφορα στάδια του κύκλου ζωής των προϊόντων 7ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή ζήτησε τη γνώμη των κυριότερων ομάδων ενδιαφερομένων στο πλαίσιο ενός γνωμοδοτικού σώματος 7ότι τα μέτρα που καθορίζονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 7 του κανονισμού (ΕΟΚ) αριθ. 880/92,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η κατηγορία προϊόντων «βελτιωτικά εδάφους» ορίζεται ως εξής:«Υλικά που πωλούνται ως προϊόντα κηπουρικής για τον τελικό χρήστη με σκοπό να προστεθούν στο έδαφος για να βελτιώσουν τουλάχιστον τις φυσικές και τις βιολογικές συνθήκες του χωρίς να έχουν επιβλαβείς επιδράσεις.»Άρθρο 2 Οι οικολογικές επιδόσεις της κατηγορίας προϊόντων που ορίζεται στο άρθρο 1, αξιολογούνται με βάση τα ειδικά οικολογικά κριτήρια που καθορίζονται στο παράρτημα.Άρθρο 3 Ο ορισμός της κατηγορίας προϊόντων και τα σχετικά ειδικά οικολογικά κριτήρια ισχύουν για την περίοδο από 1ης Απριλίου 1998 έως 31 Μαρτίου 2001.Άρθρο 4 Για διοικητικούς σκοπούς, η Επιτροπή δίδει στη συγκεκριμένη κατηγορία προϊόντων τον κωδικό αριθμό «003».Άρθρο 5 Η παρούσα απόφαση απευθύνεται στα κράτη μέλη.Βρυξέλλες, 7 Απριλίου 1998.Για την ΕπιτροπήRitt BJERREGAARDΜέλος της Επιτροπής(1) ΕΕ L 99 της 11. 4. 1992, σ. 1.(2) ΕΕ L 364 της 31. 12. 1994, σ. 21.ΠΑΡΑΡΤΗΜΑ ΠΛΑΙΣΙΟ Για να απονεμηθεί οικολογικό σήμα σε βελτιωτικό εδάφους, όπως ορίζεται κατωτέρω, πρέπει να πληρούνται τα κριτήρια και οι απαιτήσεις του παρόντος εγγράφου, με τα οποία επιδιώκεται να προωθηθούν:- η χρήση ή/και η επαναχρησιμοποίηση οργανικών υλών προερχομένων από τη συλλογή ή/και την επεξεργασία αποβλήτων, με τη συνακόλουθη συμβολή στην ελαχιστοποίηση των στερεών αποβλήτων,- ο περιορισμός των ζημιών ή των κινδύνων για το περιβάλλον που συνεπάγεται η παρουσία βαρέων μετάλλων και θρεπτικών στοιχείων σε προϊόντα που προορίζονται να κυκλοφορήσουν στην αγορά και να χρησιμοποιηθούν βελτιωτικά εδάφους.1. Προέλευση του προϊόντος Η δυνατότητα απονομής οικολογικού σήματος σε βελτιωτικά εδάφους θα εξετάζεται μόνον εφόσον τα συστατικά στοιχεία της περιεκτικότητάς τους σε οργανικές ύλες προέρχονται από την επεξεργασία ή/και την επαναχρησιμοποίηση αποβλήτων (όπως ορίζονται στην οδηγία 75/442/ΕΟΚ περί των στερεών αποβλήτων και στο παράρτημα 1 της εν λόγω οδηγίας).Σημείωση: ο όρος «οργανικός» αναφέρεται υπό την ευρεία έννοια σε υλικά ζωντανών οργανισμών ή σε υλικά που σχηματίζονται με/από ζωντανούς οργανισμούς.Τα προϊόντα δεν πρέπει να περιέχουν ιλύ καθαρισμού λυμάτων.Τα προϊόντα που εμπεριέχουν υλικά ζωικής προέλευσης είναι σύμφωνα προς τις διατάξεις της ισχύουσας κοινοτικής νομοθεσίας.ΟΙΚΟΛΟΓΙΚΑ ΚΡΙΤΗΡΙΑ 2. Υποβάθμιση του εδάφους και ρύπανση των υδάτων Η περιεκτικότητα του τελικού προϊόντος στα ακόλουθα στοιχεία πρέπει να είναι μικρότερη από τις κατωτέρω τιμές, μετρούμενες επί ξηράς ουσίας:>ΘΕΣΗ ΠΗΝΑΚΑ>Τα προϊόντα δεν πρέπει να περιέχουν φλοιούς που έχουν υποστεί κατεργασία με λινδάνιο, κυπερμεθρίνη ή προμεκάρμπ. Εάν ένα προϊόν περιέχει φλοιούς, τα ίχνη λινδανίου (γ-HCH) στους φλοιούς δεν πρέπει να υπερβαίνουν την τιμή 0,1 mg/kg.3. Φορτίο θρεπτικών στοιχείων Η περιεκτικότητα του προϊόντος σε άζωτο δεν πρέπει να υπερβαίνει την τιμή 2 % ολικού N (επί ξηράς ουσίας). Όταν τα προϊόντα χρησιμοποιούνται στις συνιστώμενες δόσεις, το φορτίο θρεπτικών στοιχείων τους δεν πρέπει να υπερβαίνει τις ακόλουθες ανώτατες τιμές:- 17 g/m2 ολικού αζώτου- 6 g/m2 P2O5- 12 g/m2 K2O.Σημείωση: η ανωτέρω απαίτηση δεν ισχύει για τα προϊόντα στην περίπτωση των οποίων λιγότερο από το 10 % (w/w) της περιεκτικότητάς τους σε θρεπτικά στοιχεία είναι διαθέσιμο για την ανάπτυξη του φυτού κατά τη διάρκεια της πρώτης εποχής εφαρμογής. Τα εν λόγω προϊόντα (π.χ. προστατευτικά στρώματα άχυρου) ορίζονται ως εκείνα που έχουν λόγο C:N μεγαλύτερο από 30:1.ΛΟΙΠΕΣ ΑΠΑΙΤΗΣΕΙΣ 4. Γενική επισήμανση Πρέπει να παρέχονται οι ακόλουθες πληροφορίες είτε στη συσκευασία του προϊόντος είτε με άλλο τρόπο (π.χ. σε φυλλάδιο):- η επωνυμία και η διεύθυνση του οργανισμού που είναι υπεύθυνος για τη διάθεση του προϊόντος στην αγορά,- ο τύπος του προϊόντος, συνοδευόμενος από τους όρους «βελτιωτικό εδάφους»,- οι συνιστώμενες συνθήκες αποθήκευσης και η συνιστώμενη ημερομηνία λήξης, μαζί με τον κωδικό της παρτίδας παραγωγής,- περιγραφή της χρήσης του προϊόντος και των τυχόν περιορισμών στη χρήση του. Θα πρέπει να αναφέρεται η καταλληλότητα του προϊόντος για ειδικές ομάδες φυτών (π.χ. ασβεστόφοβα ή ασβεστόφιλα),- οι βασικές πρώτες ύλες (όσες υπερβαίνουν το 10 % κατ' όγκο) με τις οποίες παρασκευάζεται το προϊόν, με διάκριση μεταξύ αστικών στερεών αποβλήτων, γεωργικών ή δασικών αποβλήτων, βιομηχανικών και εμπορικών αποβλήτων και με προσδιορισμό του κλάδου (π.χ. βιομηχανία τροφίμων, χαρτοβιομηχανία κ.λπ.),- δήλωση σχετικά με τις συνιστώμενες μεθόδους και τις δόσεις εφαρμογής, εκφρασμένες σε χιλιόγραμμα ή λίτρα προϊόντος ανά m2 εδάφους ετησίως 7 στις δόσεις λαμβάνονται υπόψη η περιεκτικότητα και η διαθεσιμότητα των διαφόρων θρεπτικών στοιχείων, ώστε να μη σημειώνεται υπέρβαση του μέγιστου φορτίου θρεπτικών στοιχείων ανά m2,- δήλωση σχετικά με τις συγκεντρώσεις N, P2O5 και K2O,- δήλωση σχετικά με τις συγκεντρώσεις οργανικών υλών,- πίνακας ή κατάλογος των οριακών τιμών συγκέντρωσης για τα βαρέα μέταλλα που απαριθμούνται στο παρόν παράρτημα,- οδηγίες για τον ασφαλή χειρισμό και την ασφαλή χρήση.5. Επιδόσεις του προϊόντος Όλα τα προϊόντα πρέπει να προσφέρονται σε στερεά μορφή και να έχουν περιεκτικότητα σε ξηρά ουσία τουλάχιστον 25 % κατά βάρος και σε οργανικές ύλες τουλάχιστον 20 % (μετρούμενη με την απώλεια κατά την καύση). Τα προϊόντα δεν πρέπει να επιδρούν δυσμενώς στη βλάστηση ή τη μετέπειτα ανάπτυξη του φυτού.6. Υγεία και ασφάλεια Τα επίπεδα πρωτογενών παθογόνων μικροοργανισμών στα προϊόντα δεν πρέπει να υπερβαίνουν τις ανώτατες τιμές που καθορίζονται στον κατωτέρω πίνακα:>ΘΕΣΗ ΠΗΝΑΚΑ>7. Οχλήσεις Κανένα προϊόν δεν πρέπει να αποτελεί πηγή μόνιμης δυσοσμίας μετά την εφαρμογή του στο έδαφος.Κανένα προϊόν δεν πρέπει να περιέχει θραύσματα γυαλιού, συρμάτων, άλλων μεταλλικών ή σκληρών πλαστικών υλικών, τα οποία θα μπορούσαν να θέσουν σε κίνδυνο την υγεία του ανθρώπου.Κανένα προϊόν δεν πρέπει να εισάγει στο έδαφος ανεπίτρεπτο αριθμό σπόρων ζιζανίων ή τα βλαστικά αναπαραγωγικά μέρη ζιζανίων.8. Μέθοδοι δοκιμών και αναλύσεις Οι μέθοδοι δοκιμών και οι αναλύσεις για βαρέα μέταλλα πρέπει να πληρούν τις απαιτήσεις της οδηγίας 86/278/ΕΟΚ. Ελλείψει διεθνώς αναγνωρισμένων μεθόδων δοκιμών και μικροβιολογική ανάλυση των βελτιωτικών εδάφους καθώς και για τις λοιπές απαιτήσεις στις οποίες υπόκεινται τα προϊόντα αυτά, αρμόδια για την επιλογή της μεθόδου δοκιμών είναι τα κράτη μέλη.ΕΝΗΜΕΡΩΣΗ ΤΟΥ ΚΑΤΑΝΑΛΩΤΗ Στη συσκευασία του προϊόντος πρέπει να αναγράφονται οι ακόλουθες πληροφορίες:Το προϊόν αυτό μπορεί να φέρει το οικολογικό σήμα της ΕΕ επειδή:  συμβάλλει στον περιορισμό της ρύπανσης του εδάφους και των υδάτων και ελαχιστοποιεί τα απόβλητα, υποβοηθώντας τη χρήση ή επαναχρησιμοποίησή τους.